ਅਨੁਰਾਧਾ ਬਿਸਵਾਲ
ਅਨੁਰਾਧਾ ਬਿਸਵਾਲ (ਜਨਮ 1 ਜਨਵਰੀ 1975) ਇੱਕ ਭਾਰਤੀ ਮਹਿਲਾ, ਟਰੈਕ ਅਤੇ ਫੀਲਡ ਅਥਲੀਟ ਹੈ ਜੋ ਕਿ ਖਾਸ ਤੌਰ 'ਤੇ 100 ਮੀਟਰ ਹਰਡਲਜ਼ ਵਿੱਚ ਨਿਪੁੰਨ ਹੈ। ਅਨੁਰਾਧਾ ਨੇ 100 ਮੀਟਰ ਹਰਡਲਜ਼ ਵਿੱਚ ਕੌਮੀ ਪੱਧਰ ਤੇ 13.38 ਸੈਕਿੰਡ ਦਾ ਰਿਕਾਰਡ ਆਪਣੇ ਨਾਮ ਕੀਤਾ ਹੋਇਆ ਹੈ। ਅਨੁਰਾਧਾ ਬਿਸਵਾਲ ਨੇ ਇਹ ਰਿਕਾਰਡ 26 ਅਗਸਤ 2002 ਨੂੰ ਡੀ ਡੀ ਏ ਦੌਰਾਨ ਜਵਾਹਰਲਾਲ ਨਹਿਰੂ ਸਟੇਡੀਅਮ, ਦਿੱਲੀ ਵਿਖੇ ਆਪਣੇ ਨਾਮ ਕੀਤਾ। ਉਸਨੇ ਇਹ ਰਿਕਾਰਡ ਆਪਣੇ ਹੀ ਰਿਕਾਰਡ 13.40 ਸੈਕਿੰਡ ਜੋ ਕਿ ਉਸਨੇ 2000 ਏਸ਼ੀਅਨ ਚੈਂਪੀਅਨਸ਼ਿਪ, ਜਕਾਰਤਾ ਵਿੱਚ 30 ਜੁਲਾ 2000 ਨੂੰ ਬਣਾਇਆ ਸੀ, ਨੂੰ ਤੋਡ਼ ਕੇ ਆਪਣੇ ਨਾਮ ਕੀਤਾ। ਜਕਾਰਤਾ ਵਿੱਚ ਇਸ ਰਿਕਾਰਡ ਲ ਉਸਨੂੰ ਕਾਂਸੀ ਦਾ ਤਮਗਾ ਮਿਲਿਆ ਸੀ। ਅਨੁਰਾਧਾ ਰਾਸ਼ਟਰੀ ਐਲੂਮੀਨੀਅਮ ਕੰਪਨੀ ਵਿੱਚ ਭੁਵਨੇਸ਼ਵਰ, ਉਡ਼ੀਸਾ ਵਿਖੇ ਕੰਮ ਕਰਦੀ ਹੈ।